AIŠKINAMASIS RAŠTAS

Dėl valstybės turto perėmimo Molėtų rajono savivaldybės nuosavybėn ir jo perdavimo Molėtų rajono savivaldybės administracijai

**1. Parengto tarybos sprendimo projekto tikslai ir uždaviniai**

Molėtų rajono savivaldybės taryba 2015 m. gruodžio 17 d. priėmė sprendimą Nr. 252 „Dėl prašymo perduoti valstybės nekilnojamąjį turtą Molėtų rajono savivaldybės nuosavybėn”, kuriuo prašoma perduoti neatlygintinai Molėtų rajono savivaldybės nuosavybėn savarankiškųjų funkcijų – socialinių paslaugų planavimo ir teikimo, socialinių paslaugų įstaigų steigimo, išlaikymo ir bendradarbiavimo su nevyriausybinėmis organizacijomis – įgyvendinimui valstybei nuosavybės teise priklausantį ir valstybės įmonės Utenos miškų urėdijos patikėjimo teise valdomą nekilnojamąjį turtą, esantį Molėtų r. sav., Inturkės sen., Bučeliškės k. 6 (toliau – Turtas).

Lietuvos Respublikos Vyriausybė 2016 m. balandžio 27 d. priėmė nutarimą Nr. 409 „Dėl nekilnojamųjų daiktų Molėtų rajono savivaldybėje, Inturkės seniūnijoje, Bučeliškės kaime 6, perdavimo Molėtų rajono savivaldybės nuosavybėn“ dėl Turto perdavimo Savivaldybei. Valstybės įmonė Utenos miškų urėdija 2016 m. gegužės 9 d. valstybės turto, perduodamo savivaldybės nuosavybėn, perdavimo ir priėmimo aktu Nr. L-140, Turtą perdavė.

Perimtą Turtą siūloma perduoti Molėtų rajono savivaldybės administracijai. Įregistravus Turtą Nekilnojamojo turto registre (toliau – NTR) Molėtų rajono savivaldybei nuosavybės teise, bus svarstoma galimybė jį perduoti Labdaros ir paramos fondui „Nugalėtojų akademija“, kuris iki Turto perdavimo šiuose pastatuose vykdė priklausomų asmenų (alkoholikų, narkomanų) socialinę ir psichologinę reabilitaciją.

Šio sprendimo tikslas - perimti Molėtų rajono savivaldybės nuosavybėn valstybės nekilnojamąjį turtą - administracinį pastatą, transformatorinę, siurblinę, gręžinį ir 2 rezervuarus, esančius Molėtų r. sav., Inturkės sen., Bučeliškės k. 6. - ir jį perduoti Molėtų rajono savivaldybės administracijai patikėjimo teise valdyti, naudoti ir disponuoti juo.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 12 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas, 12 straipsnio 1 ir 2 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – vykdomi teisės aktai.

Neigiamų pasekmių nėra.

**4. Priemonės sprendimui įgyvendinti**

Įregistruoti Turtą NTR Molėtų rajono savivaldybei nuosavybės teise.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšos reikalingos Turto ir daiktinių teisių įregistravimui NTR.

**6.Vykdytojai, įvykdymo terminai**

Molėtų rajono savivaldybės administracija.